பார்க்க: மனோன்மணீயம் அங்கம் நான்கு நான்காங் களம்- கதைச் சுருக்கம் அரண்மனையில், சீவகனும் குடிலனும் ஆலோசனை செய்கின்றனர். பலதேவனும், ஒருபுறம் நிற்கிறான். சீவகன், ஆத்திரத்துடன், “குடிலரே! இது என்ன வியப்பு! கோட்டையின் அகழியை, ஒரு பக்கத்தில் பகைவர் தூர்த்துவிட்டனர் என்று அந்தப்புரத்துப் பெண்கள் கூறினர். இதுவரை, நான், அதை அறியவில்லை. அது உண்மைதானா?” என்று கேட்டான். நாராயணனை ஒழிப்பதற்கு இதுவே தகுந்த சமயம் என்று எண்ணிக்கொண்டு குடிலன், “ஒருபுறம் மட்டுமா!” என்றான். அரசன் மேலும் ஆத்திரமடைந்து, “என்ன! என்ன!” என்றான்.  “அரசே! இந்தச்சூதை என்னவென்று சொல்வேன்!”